ArabovMK/tajik-wikipedia-corpus huggingface dataset:
Анвар Мулоқандов

Анвар Мулокандов - – (5 декабри соли 1915), сарояндаи операи тоҷик. Ҳунарпешаи халқии ҶШС Тоҷикистон Адабиёт Энсиклопедияи адабиёт ва санъати тоҷик. Иборат аз се ҷилд. Ҷилди 2. – Душанбе, 2004.
Анвар Мақсудӣ

Анвар Мақсудӣ (Мақсудов Анвар Темурович; зод. 3 марти 1964, Ленинобод, ҶШС Тоҷикистон, ИҶШС) — физикдон, номзади илмҳои физикаву математика, дотсент, Аълочии маорифи Тоҷикистон. Зиндагинома Мақсудов Анвар Темурович 3 марти соли 1964 дар шаҳри Хуҷанди вилояти Суғд, дар оилаи зиёӣ ба дунё омадааст. Соли 1984 ба Донишгоҳи давлатии Тоҷикистон ба номи В. И. Ленин дохил шуда, онро соли 1989 бо ихтисоси физика ва математика ба итмом расонида, соҳиби дипломи аъло гардидааст. Фаъолияти кории худро соли 1989 аз лаборанти калони кафедраи физикаи Донишкадаи педагогии Ленинобод оғоз намуда, дертар сармуаллими кафедраи физикаи назариявии донишгоҳи мазкур фаъолияти кори худро ба роҳ мондааст. Аз соли 1993 то 1996 ба ҳайси сардори шуъбаи таълим ва илм, омӯзгори калон, декани факултет, иҷрокунандаи вазифаи директори Филиали хуҷандии Донишгоҳи технологии Тоҷикистон фаъолият намудааст. Аз соли 2010 то соли 2014 дар вазифаи директори Донишкадаи политехникии Донишгоҳи техникии Тоҷикистон ба номи академик М.Осимӣ дар Хуҷанд кор кардааст. Оиладор, соҳиби ду фарзанд. Тибқи Қарори Ҳукумати Ҷумҳурии Тоҷикистон 675 аз 31 октябри 2014 Ректори Донишгоҳи давлатии Хуҷанд ба номи академик Бобоҷон Ғафуров таъйин гардидааст ва соли 2017 аз мансаби номбурда озод шудааст. Фаъолияти илмӣ А. Т. Мақсудов соли 1992 рисолаи номзадии худро дар мавзӯи "Баъзе масъалаҳо дар татқиқоти моделҳои магнитӣ" дар шаҳри Москваи Федератсияи Русия дифоъ намудааст. Номбурда, муаллифи бештар аз 75 мақолаи илмӣ, 1 монография, 29 шаҳодатномаи зеҳнӣ, 5 дастури методӣ, ҳамзамон роҳбари 9 лоиҳаи байналхалқӣ дар айни ҳол мебошад. Дар сохтан ва роҳбарии системаи иттилоотии идораи донишкадаи дар боло зикргардида саҳмгузор шуда, ҳамчунин сарварии лоиҳаи зиёда аз 53 китоби электронӣ мебошад. Барои таҳия ва корбасти барномаҳо дар системаи технологияи иттилоотии донишкада ва мураттабии нақшаи таълимӣ барои технологияи кредитӣ саҳми беандоза дорад. Ҷоизаҳо Бо медали "Хидмати шоиста", "Медали Шараф", дараҷаи -и Комиссияи умумиирассиягӣ дар мубориза бо коррупсия, нишони Аълочии маорифи Тоҷикистон ва якчанд Ифтихорномаҳои Вазорати маориф ва илми ҷумҳурӣ, Вазорати саноат ва энергетикаи ҶТ, Раиси вилояти Суғд қадршиносӣ шудааст.
Анвар Бобоҷонов

Анвар Бобоҷонов (Бобоҷонов Анвар Қӯзиевич феврали 1948, Ӯротеппа, вилояти Ленинобод — 14 декабри 2010, Душанбе) — таърихнигор, доктори илмҳои таърих, профессор, Мураббии шоистаи ҶТ. Зиндагинома Анвар Бобоҷонов хатмкардаи Донишкадаи тарбияи ҷисмонии Тоҷикистон ва шуъбаи ғоибонаи факултети таърихи УДТ. Коргари 3аводи консервии шаҳри Ӯротеппа (ҳоло Истаравшан,), директори Мактаби варзишии назди Шӯрои Ҷамъияти марказии ихтиёрии варзишии Иттифоқҳои касабаи Тоҷикистон, ноиби ректор оид ба варзиш ва тарбияи Донишкадаи тарбияи ҷисмонии Тоҷикистон, раиси Шӯрои Ҷамъияти марказии ихтиёрии варзиши Иттифоқҳои касабаи Тоҷикистон, мудири кафедраи техникӣ ва ноиби ректор оид ба илми Донишкадаи тарбияи ҷисмонии Тоҷикистон. Аз соли 1995 мудири шуъбаи варзиш, таълимоти олимпии Кумитаи миллии олимпии Тоҷикистон. Фаъолияти илмӣ Анвар Бобоҷонов аз соли 1973 ба корҳои илмию таҳқиқотӣ дар соҳаи таърихи тарбияи ҷисмонӣ ва варзиши Тоҷикистон машғул аст. Соли 1990 дар мавзӯи "Инкишофи тарбияи ҷисмонӣ ва варзиш дар ҶШС Тоҷикистон дар солҳои" рисолаи номзадӣ ва соли 1998 дар мавзӯи "Таърихи тарбияи ҷисмонӣ ва варзиши Тоҷикистон дар солҳои" рисолаи докторӣ дифоъ намудааст. Муаллифи зиёда аз 50 китобу дастури таълимӣ ва мақолаҳои илмӣ дар соҳаи варзиш. Таҳти роҳбарии ӯ 3 нафар рисолаи номзадӣ ҳимоя кардаанд. Анвар Бобоҷонов ҳамчун узви комиссияи давлатӣ дар таҳияи Қонуни ҶТ "Дар бораи тарбияи ҷисмонӣ ва варзиш", "Консепсияи миллии инкишофи тарбияи ҷисмонӣ ва варзиши Ҷумҳурии Тоҷикистон", Қонуни ҶТ "Дар бораи тарбияи ҷисмонӣ ва варзиш" иштирок намудааст. Осор.
Анвар Тавобов

Анвар Тавобов — шоир, нависанда ва тарҷумон. Аз соли 1998 узви Иттифоқи нависандагони Тоҷикистон аст. Узви иттифоки нависандагони Русия (соли 1995), ва узви Иттифоки нависандагони СССР (соли 1989) мебошад. Зиндагинома Анвар Тавобов соли 1951 дар шаҳри Ленинобод таваллуд шудааст. Баъди хатми мактаби миёнаи ба номи В.И.Ленин дар Омӯзишгоҳи ҳунарҳои техникӣ котиби созмони комсомолон будааст. Дар факултаи забону адабиёти руси Институти давлатии педагогии Ленинобод ба номи С.М.Киров хонда, соҳиби маълумоти олӣ гардидааст. Фаъолияти меҳнатиро соли 1977 дар Кумитаи телевизион ва радиои вилояти Ленинобод ба ҳайси хабарнигор ва муҳаррир сар кардааст. Алҳол дар Маскав зиндагӣ ва кору эҷод мекунад. Аз соли 1998 узви Иттифоқи нависандагони Тоҷикистон мебошад.Забонаш сода ва пурмазмун аст. Эҷодиёт Омодасозии барномаҳои адабӣ барои ӯ мактаби суханварӣ гардида, аввалин шеърҳояш дар маҷаллаи "Помир" чоп шудаанд. Асарҳои алоҳидаи нависандагону шоирони тоҷик Лоик Шерали, Аъзам Сидки, Нурмуҳаммад Ниёзӣ, Неъмат Шариф, Равшан Замир ва Юсуфи Насруллоро ба русӣ гардондааст. Романи нави ӯ "Середина мира" соли 2011 дар Русия нашр шуд ва соҳиби Ҷоизаи адабии ба номи Н.С.Лесков гардид.
Анвар Раҳматовна Камолова

Анвар (Анора) Раҳматовна Камолова (01.01.1932, ш. Самарқанд) — забоншинос, номзади илмҳои филологӣ, дотсент. "Аълочии маорифи Тоҷикистон" Зиндагинома Соли 1953 Донишкадаи давлатии омӯзгории ш. Душанбе ба номи Т. Г. Шевченкоро хатм намудааст. Солҳои 1953–1955 муаллими забони англисии мактаби 3 ш. Ленинобод, 1955–1969 муаллими забони англисӣ дар донишкадаи омӯзгории пойтахт, 1969–1980 мудири кафедраи забонҳои хориҷии Донишкадаи давлатии тиббии ш. Душанбе ба номи Абӯали ибни Сино, 1980–1993 мудири кафедраи забони англисии Университети давлатии Тоҷикистон ба номи В. И. Ленин, 1993–1997 мудири кафедраи забони англисии Донишгоҳи давлатии тиббии Тоҷикистон ба номи Абӯалӣ ибни Сино, 1997–1998 дотсенти кафедраи забони англисии Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 1998 ҳамчун дотсенти кафедраи забони англисии Университети давлатии Тоҷикистон ба номи В. И. Ленин, фаъолият мекард. Муаллифи зиёда аз 30 таълифоти илмӣ ва илмию методӣ мебошад. Оид ба пешояндҳои забони тоҷикӣ ва эквиваленти онҳо дар забони англисӣ кори илмӣ бурдааст. Рубоиҳои зиёди тоҷикиро ба забони англисӣ тарҷума намудааст. Бо нишони сарисинагии "Аълочии маорифи Тоҷикистон" сарфароз карда шудааст. Адабиёт доир ба А. Камолова.
Анвар Мусоев

Анвар Мусоев (1930, ноҳияи Ҳисор), муаррих, номзади илмҳои таърих, дотсент. Зиндагинома Соли 1961 факултети таърихи Донишкадаи давлатии омӯзгории ш. Душанбе ба номи Т.Г. Шевченкоро хатм кардааст. Солҳои 1961–1962 муҳаррири нашриёти давлатии Тоҷикистон, 1962–1969 ходими илмии Институти илмҳои педагогии ҶШС Тоҷикистон, 1969–1970 ассистенти кафедраи таърихи ҲКИШ, 1970–1973 аспиранти кафедраи таърихи ҲКИШ, 1973–1977 муаллими калони кафедраи таърихи ҲКИШ-и Донишкадаи давлатии омӯзгории ш. Душанбе ба номи Т. Г. Шевченко буд. Фаъолияти минбаъдаашро ҳамчун дотсент дар филиали Донишкадаи давлатии омӯзгории ш. Душанбе дар ш. Қурғонтеппа идома додааст. Муаллифи зиёда аз 20 корҳои илмӣ дар нашрияҳои мухталифи ҷумҳурӣ аст.
Анвар Сулаймонов

Анвар Сулаймонов (Сулаймонов Анвар Асрорович 31 августи 1941, гуз. Тошкандии Самарқанд — 30 апрели 2004, Душанбе) — аввалин наттоқи телевизиони Тоҷикистон, "Аълочии телелевизион ва радиои тоҷик". узви Иттифоқи журналистони Тоҷикистон (аз соли 1986), узви Иттифоқи киноматаграфистони Тоҷикистон Тоҷикистон (аз соли 1988). Зиндагинома Анвар Сулаймонов Бахши форсии факултети шарқшиносии Университети давлатии Тоҷикистон ба номи В. И. Ленин, шуъбаи рӯзноманигори факултети кадрҳои идеологии Университети марксизм-ленинизми назди кумитаи ҳизбии ш. Душанберо хатм кардааст. Наттоқи Кумитаи телевизион ва радиои назди Совети Вазирони Тоҷикистон, тарҷумон дар яке аз сохтмонҳои шӯравӣ дар Афғонистон, мушовири Радиои Афғонистон, директори Радиои тоҷик дар Кумитаи телевизион ва радиои назди Совети Вазирони Тоҷикистон ва сипас Кумитаи телевизион ва радиои назди Ҳукумати Ҷумҳурии Тоҷикистон. Бо орден ва медалҳои Ҳукумати Тоҷикистон ва Афғонистон мукофотонида шудааст.
Анвар Тағоймуродов

Анвар Ҳайдарович Тағоймуродов (зод. 17 январ 1961) — генерал-майори милиса, вакили Маҷлиси намояндагони Маҷлиси Олии Ҷумҳурии Тоҷикистон даъвати. низ Анвар Тағоймуродов пас аз хидмати сесола дар сафи Артиши Шӯравӣ ба мақомоти корҳои дохилӣ ба кор рафт. Соли 1984 мактаби миёнаи махсуси Вазорати корҳои дохилии Иттиҳоди Шӯравиро хатм намуд. Соли 1991 бошад, Мактаби олии милитсияи шаҳри Тошкенти Вазорати корҳои дохилии Иттиҳоди Шӯравиро ба итмом расонд 2. Солҳои зиёд аст, ки дар вазифаҳои масъули ҳайати миёна ва калони роҳбарикунандаи мақомоти корҳои дохилии Ҷумҳурии Тоҷикистон ифои вазифа мекунад. Дар вазифаҳои роҳбарикунандаи ҳайати фаврии Вазорати корҳои дохилии ҷумҳурӣ аз моҳи январи соли 2005 то моҳи майи соли 2007 фаъолияти хешро идома бахшидааст. Аз ҷумла Анвар Тағоймуродов чанд сол сардори Раёсати мубориза бар зидди ҷиноятҳои муташаккили Вазорати корҳои дохилии Ҷумҳурии Тоҷикистон буд. Раёсати мазкур вазифаи хеле душвору пурмасъулиятро ба уҳда дорад. Мубориза ба муқобили ҷинояткорӣ, беяроқгардонии гурӯҳҳои муташаккили ҷинояткор, пешгирӣ ва ошкор намудани дигар амалҳои ҷинояткорона аз самтҳои асосии фаъолияти ин Раёсат аст. Дар таркиби Раёсат шуъбаи мубориза бар зидди ҷиноятҳои хариду фурӯши одамон, бахши мубориза бо ҷиноятҳо дар соҳаи амнияти иттилоотӣ амал мекунанд, ки иҷрои вазифаҳои мураккабро ба уҳда доранд. Ошкор намудан ва пешгирии чунин амалҳои ҷиноятӣ донишу таҷриба, доштани дараҷаи баланди касбиятро тақозо менамояд. Тӯли солҳои роҳбарии генерал-майор Анвар Тағоймуродов аз ҷониби кормандони ин раёсат бисёр амалҳои ҷиноятӣ, гурӯҳҳои муташаккил, ҳолатҳои хариду фурӯши одамон ошкор ва ҷинояткорон дастгиру ба ҷавобгарӣ кашида шуданд. Дар Агентии назорати давлатии молиявӣ ва мубориза бо коррупсияи Ҷумҳурии Тоҷикистон дар вазифаҳои сардори Раёсати фаврии махсус ва муовини директори ҳамин Агентӣ (солҳои), муовини вазири корҳои дохилии Ҷумҳурии Тоҷикистон (солҳои) фаъолият намудааст. Баъдан ба сифати сардори Раёсати Вазорати корҳои дохилӣ дар вилояти Хатлон (солҳои) фаъолияти худро идома додааст. Моҳи марти соли 2002 вакили Маҷлиси намояндагони Маҷлиси Олии Ҷумҳурии Тоҷикистон интихоб шуда, то январи соли 2005 дар парлумони касбии мамлакат фаъолият намуд. Ҷоизаҳо Барои хизматҳои арзанда дар назди халқу Ватан бо Ифтихорномаи Ҷумҳурии Тоҷикистон, медали "Ҷасорат" ва 31 мукофоти соҳавӣ қадршиносӣ шудааст.
Анвар Олим (Ориёнмеҳр)

Ориёнмеҳр – нависанда, рӯзноманигор. Узви Иттифоқи журналистони Тоҷикистон, узви Иттифоқи нависандагони Тоҷикистон. Зиндагинома Анвар Мирзоҳакими Олим (Ориёнмеҳр) соли 1956 дар деҳаи Рӯмони ноҳияи Хуҷанд таваллуд ёфтааст. Баъд аз хатми мактаби миёна шомили Донишкадаи давлатии омӯзгории Ленинобод шуда, соли 1977 соҳиби дипломи маълумоти олӣ гардидааст. Солҳои 1986-1988 дар сафи Артиши Шӯравӣ дар Афғонистон адои хидмат кардааст. Аз соли 1980 дар соҳаи рӯзноманигорӣ заҳмат мекашад. Ҳоло корманди масъули маҷаллаи "Паёми Суғд" мебошад. Эҷодиёт Муаллифи маҷмӯаҳои "Қиссаҳо аз ислом ва панди Мавлонои Рум", "Вақти гули зардолу", "Балогардон", "Макрӯҳ", "Шаби 13-ум" мебошад. Асарҳои адиби литвонӣ Скрайрис "Чароғи сеҳрнок", нависандаи рус В.Гринков "Ашки ҷаллод", нависандаи қирғиз Ч. Айтматов "Алопаре, ки медавад лаб-лаби баҳр"-ро ба тоҷикӣ гардондааст. Аълочии фарҳанги Тоҷикистон. Бо медалу ифтихорномаҳо мукофотонида шудааст.
Анвар Ғуломов

Анвар Ғуломов (24 сентябри 1934, ноҳияи Ёвон — 23 июни 1982, ноҳияи Орҷонкидзеобод) — овозхони тоҷик, Ҳофизи халқии Тоҷикистон. Иштирокдори Ҷанги Бузурги Ватанӣ. Зиндагинома Солҳои корманди идораи ҷавонон, мудири шӯъбаи комиҷроия, директори Хонаи маданият ва аз соли 1959 то поёни умр коргардони Театри халқии ноҳияи Орҷонкидзеобод буд. Асосан сурудҳои ҳаҷвӣ мехонд, хушомадгӯёну баднафсон, танбалу коргурезон, фиребгарону ҳаннотон, бадмастону бадгӯёнро мазаммат мекард. Дар пйесаҳои якпардагии Театри халқӣ ҳам нақшҳои мазҳакавиро бо маҳорати баланд иҷро менамуд. Сурудҳоро аз эҷодиёти халқ ва ашъори ҳаҷвии шоирони муосири тоҷик интихобан мехонд. Хидматаш дар тарбияи ҳунарварони ҷавон калон аст. Ҷоизаҳо Бо ордени "Шараф" (дараҷаи), медалҳо ва Грамотаҳои Фахрии Президиуми Совети Олии Тоҷикистон қадр шудааст.
Анвар Тӯраев

Анвар Бурҳонович Тӯраев - коргардони синамои киностудияи "Тоҷикфилм". Ходими хизматнишододаи санъати Тоҷикистон. Раиси Иттифоқи синамогарони Тоҷикистон. Зиндагинома Анвар Тӯраев 21 июни 1934, гузари Гӯри мири шаҳри Самарқанд ба дунё омадааст, Фарзанди Бурҳон Тӯраев. Дастпарвари мактаби миёнаи 8 ш.Сталинобод (ҳоло – Душанбе, 1952). Омӯзишгоҳи Шепкини Москваро хатм кардааст. Ҳунарпешаи ТДАДТ ба номи А.Лоҳутӣ, муҳарири шуъбаи кинохроникаи "Тоҷикфилм". Солҳои 1964-1970 дар Институти умумиитифокии давлатии кинематография (ВГИК, Москва) дар сабақхонаи М.И. Ромм таҳсил кардааст. Солҳои 1970 – 1990 коргардони синамои киностудияи "Тоҷикфилм". Солҳои 1981-1986 котиб ва 1991 -1996 Раиси Иттифоқи синамогарони Тоҷикистон буд Соли 1994 ба ш. Алма-Ато кӯчидааст. 1 2. Эҷодиёт Дар синамо дар якчанд филмҳои киностудияи "Тоҷикфилм" ҳамчун ҳунарпешаи синамо нақш офаридааст. Коргардони филмҳои бадеии ва филмҳои телевизионии Пайвандҳо.
Анварбек Бобоев

Анварбек Хоҷаевич Бобоев (12.12.1978) шаҳри Хуҷанд, вилояти Суғд) — олим, омӯзгор, номзади илмҳои ҳуқуқшиносӣ, дотсент. Зиндагинома Донишгоҳи давлатии Хуҷанд ба номи академик Бобоҷон Ғафуров -ро хатм кардааст, ихтисос – ҳуқуқшинос.
Анвар Чингизоглу

Анвар Чингизоглу — нависандаи озарбойҷон, рӯзноманигор. Зиндагинома Анвар Чингизоглу 10 майи 1962 дар деҳаи Худойарлы, ноҳияи Ҷабраил таваллуд ёфтааст. Дар мактаби деҳа таҳсил карда, баъдан Оӯзишгоҳи омӯзгории Баку. Аз соли 2014 муовини раиси Кумитаи телевизион ва радиои назди Ҳукумати Ҷумҳурии Азарбойҷон. Анвар Чингизоглу аз соли 1990 узви Иттифоқи журналистони Азарбойҷон, аз соли 2000 узви Иттифоқи нависандагони Авросиё аст. Эҷодиёт Анвар Чингизоглу нависандаи озарбойҷон аст ва муаллифи беш аз 75 китобҳо ва шумораи зиёди мақолаҳои илмӣ – оммавӣ ба забони озарӣ мебошад.
Анваробод (деҳа, н. Тоҷикобод)

Анваробод (то 2021 — Анвар Қаландаров, пештарааш Кӯли Мирзангӣ) — деҳа дар ҷамоати деҳоти Лангаришоҳи ноҳияи Тоҷикобод. Аз Анваробод то маркази ҷамоат 7 км, то маркази ноҳия 23 км; роҳ автомобилгард. Аҳолиаш 258 нафар, тоҷикон. Иқтисод Мактаби таҳсилоти ибтидоӣ ва чойхона дорад. Соҳаи асосии хоҷагӣ: зироаткорӣ. Заминҳо аз оби чашма обёрӣ мешаванд.
Анвар Ҷӯраев

Анвар Ҷӯраев – коргардони телевизион, Ҳунарпешаи хизматнишондодаи ҶШС Тоҷикистон. Нигаред Адабиёт Шаблон:Шахс-нопурра.
Анвар Шукуров

Анвар Шукуров (Шукуров Анвар Муҳаммадович; зод. 28 декабр 1952 1, Сталинобод 1) — физикдон, ахтарфизикдон ва ахтаршинос и тоҷик, доктори илмҳои физика ва математика. Зиндагинома Анвар Шукуров 28 декабри соли 1952 дар шаҳри Душанбе дар хонадони донишманди тоҷик Муҳаммадҷон Шакурӣ ба дунё омадааст. Дар Донишгоҳи давлатии Маскав аз рӯи ихтисоси физикаи назариявӣ таҳсил карда, таҳти роҳбарии олимони шинохта Я. Б. Зелдович ва А. А. Рузмайкин дар мавзӯи "Ташаккули ҳидрогени молекулавӣ дар Коиноти васеъшаванда" рисолаи дипломӣ навиштаанд. Рисолаи номзадиро баъди таҳсили аспирантура дар Пажӯҳишгоҳи ахтаршиносии ба номи Штернберги Донишгоҳи давлатии Маскав таҳти роҳбарии олимони номбурда дар мавзӯи "Тавлиди майдонҳои магнитӣ дар қурс (диск)-и Галактика" соли 1982 ҳимоя кардаст. Соли 1993 дар Маркази астрокайҳонии Институти физикаи ба номи Лебедеви Академияи илмҳои Руссия дар мавзӯи "Тавлиди майдонҳои магнитӣ дар галактикаҳои спиралшакл" рисолаи докторӣ ҳимоя кардаст. Корнома Фаъолияти кориашро ба сифати ходими хурди илмии Институти астрофизикаи АИ ҶШС Тоҷикистон шурӯъ карда, баъдан ҳамчун корманди илмии Пажӯҳишгоҳи математикаи татбиқии АИ ИҶШС, ходими хурди илмӣ ва ходими илмии Институти таҳқиқоти кайҳони АИ ИҶШС, ходими калони илмии Институти магнетизми Замин, ионосфера ва паҳншавии радиомавҷҳо (ИЗМИРАН,), ходими пешбари илмии Маркази таҳқиқотии ҳисоббарории Донишгоҳи ба номи М. В. Ломоносови шаҳри Москва фаъолият кардааст. Аз соли 1996 то ҳол профессори Мактаби математика ва омори Донишгоҳи Нюкас мебошанд. Ҳамчунин тӯли солҳои гуногун дар Маркази байнидонишгоҳии ахтаршиносӣ ва ахтарфизики шаҳри Пумаи Пажӯҳишгоҳи миллии таҳқиқоти илмии Фаронса, Пажӯҳишгоҳи радиоахтаршиносии Макс Планки Олмон, Донишгоҳи Манчестери Британияи Кабир, Расадхонаи баландкӯҳии Маркази миллии таҳқиқоти атмосферии ИМА фаъолият кардааст. Анвар Шукуров узви Анҷумани подшоҳии ахтаршиносон, узви Ҷамъияти байналмиллалии ахтаршиносон ва узви консорсиуми - мебошанд. Пажӯҳишҳо Анвар Шукуров дар самти майдонҳои магнитии галактикаҳои спиралшакл таҳқиқот анҷом дода, назарияи онҳоро коркард кардааст. Он кас дар бонуфузтарин маҷаллаҳои илмии олам, аз қабили ", " ", " ", " ", " ", " ", " " ва даҳҳои дигар натиҷаҳои илмии худро ба нашр расондаанд. Мувофиқи додаҳои пойгоҳи Академия то имрӯз мақолаҳои Анвар Шукуров зиёда аз 9600 маротиба иқтибос шуда, индекси Ҳирша-и он кас ба 49 баробар аст.
Анвари Кошонӣ

Анвари Кошонӣ — шоир и форс-тоҷик. Зиндагинома Мувофиқи маълумоти тазкиранигор Малеҳои Самарқандӣ Анвари Кошонӣ дар шаҳри Кошони Эрон ба дунё омада, дар ҳамон ҷо зиндагиву эҷод кардааст. Касбҳои мисгарӣ ва шоириро аз падараш омӯхтааст. Малеҳои Самарқандӣ дар Кошон бо ӯ вохӯрда, намунаҳои ашъорашро дар тазкирааш ҷой додааст. Абёти зерин аз ӯст:.
Анвар Хоҷа

Анвар Халил Хоҷа (октябри соли 1908, Гирокастра, имперотурии Усмонӣ 11 апрели соли 1985, Тирана, Ҷумҳурии Халқии Сотсиалистии Албания) — инқилобгари ходими давлатӣ, сиёсӣ, низомӣ ва ҳизбӣ. Роҳбари Албанияи сотсиалистӣ дар солҳои 1944-1985. Қаҳрамони Халқии Албания. (Соли 1995 барҳам дода шудааст) Анвар Хоҷа вазифаи котиби Якуми Кумитаи марказии Ҳизби меҳнати Албания, Раиси Шӯрои вазирон, вазири корҳои хориҷӣ ва вазири мудофиаи Албания -ро ишғол кард, инчунин фармондеҳи олии иттиҳодияҳои партизанӣ ва пас — Артиши халқии Албания буд.
Анварбеки Абӯнаср

Анварбеки Абӯнаср — шоир, узви Иттифоқи нависандагони Тоҷикистон Зиндагинома Анварбеки Абӯнаср 15 январи соли 1947 дар деҳаи Варзикандаи ноҳияи Панҷакент таваллуд ёфтааст. Соли 1969 факултаи филологияи Донишкадаи давлатии омӯзгории Хуҷанд (ҳозира Донишгоҳи давлатии Хуҷанд ба номи Бобоҷон Ғафуров)-ро хатм карда то имрӯз дар зодгоҳаш машғули пешаи омӯзгорист. Дар баробари ин, чандин сол боз роҳбари маҳфили адабии "Бунафша" буда, ҳамзамон, дар Донишгоҳи озоди Тоҷикистон (Панҷакент) ба донишҷӯён сабақ медиҳад. Ҳамчунин сармуҳаррири нашрияи "Махзани илм" ва роҳбари маҳфили адабӣ мебошад. Эҷодиёт Ашъори ӯ дар маҷмӯаҳои дастҷамъӣ ва алоҳидае бо номҳои "Расид айёми тобистон", "Марди накӯном", "Умеди сабз", "Дунёи меҳр", "Модарнома", "Гулдастаи умед", "Таронаҳои зиндагӣ", "Пайғоми дил", "Рӯдакӣ ва Лоиқ", "Мавҷи нур" ба табъ расидаанд. Мураттиб ва муҳаррири маҷмӯаҳои дастҷамъии эҷодкорони ноҳия — "Бунафшаи Зарафшон" ва "Понздаҳ барг" мебошад. Ҷоизаҳо.
Анваробод (деҳа, н. Кӯлоб)

Анваробод — деҳа дар ҷамоати деҳоти Даҳанаи ноҳияи Кӯлоб. Аз Анваробод то маркази ҷамоат 6 км, то маркази ноҳия 27 км. Аҳолиаш 697 нафар, тоҷикон. Мардум Аҳолиаш дар соли 1976 аз 287 нафар, дар соли 2010 аз 721 нафар ва дар соли 2017 аз 697 нафар иборат буд, ки асосан тоҷикон мебошанд, ба кишоварзӣ ва чорводорӣ машғуланд.
Анварҷон Шоймурод

Анварҷон Шоймурод - сардирижёри Театри давлатии академии опера ва балети ба номи Садриддин Айнӣ.
Анваршо Сайфиддинов

Анваршо Сайфиддинов - рассом, дорандаи унвони Арбоби ҳунари Тоҷикистон Нигаред.
Анваров Саидаҳмад

Анваров Саидаҳмад – дар Конибодом дар оилаи деҳқон таваллуд ёфтааст. Ходими давлатӣ, иштирокчии фаъоли муборизаи роҳи пойдор кардани Ҳокимияти Шӯравӣ дар Тоҷикистон. Узви ҳизби коммунист аз соли 1919. То солҳои 1918 дар мактаби русии маҳаллӣ таҳсил кард. Солҳои 1918 - 1925 инструктори иттифоқи "Кушчӣ" ("Ҷуфтгарон")-и Конибодом, мудири шуъбаи обу замини вилояти Фарғона. Солҳои 1925 - 1929 комиссари халқии зироат ҶМШС Тоҷикистон, солҳои 1929 - 1931 намояндаи доимии ҶШС Тоҷикистон дар ШКХ ИҶШС, солҳои 1931 - 1933 дар академияи умумииттифоқии хоҷагии қишлоқи Москва таҳсил кардааст. 1933 - 1935 сардори шуъбаи сиёсии МТС-Шаҳринав, раиси комиҷроияи ноҳияи Варзоб, солҳои 1935 - 1937 коркуни масъули комиссариати халқии нигаҳдории тандурустии ҶШС Тоҷикистон буда, борҳо ба узвияти КМ ҲК (б) Тоҷикистон ва КИМ – и ҷумхурӣ интихоб шудааст. Аз руи маълумотҳои мо хидмати ин марди хирадманд барои дар сатҳи ИҶШС ҳал кардани масоили мубрами ҷумхурӣ хеле калон буда, шахсияти Саидаҳмад Анваров тадқиқоти мушаххас ва мукаммалро мехоҳад.
Шакархон Анварова

Шакархон Анварова (Анварова Шакархон Саидоромовна октябри 1943, Душанбе) — эндокринолог, доктори илми тиб, профессор, Аълочии тандурустии ҶТ, Корманди шоистаи илм ва техникаи Ҷумҳурии Тоҷикистон. Зиндагинома Хатмкардаи факултети муолиҷавии Институти давлатии тиббии Тоҷикистон (ИДТТ) ба номи Абуалӣ ибни Сино. Духтури Беморхонаи ҷумҳуриявии эндокринологӣ (1966 – 67), ординатор (1967 – 69), аспирант (1969 – 72), ассистенти кафедраи бемориҳои даруни 2 ИДТТ (1972 – 87). Аз соли 1987 мудири кафедраи эндокринологияи ҳамин донишгоҳ. Доир ба эндокринологияи клиникӣ, диабети қанд ва бемориҳои ғадуди сипаршакл дар Тоҷикистон тадқиқот анҷом додааст. 197 таълифоти илмӣ, аз ҷумла 1 монография, 5 дастури илмӣ ва 8 дас-тури амалию методӣ, 2 пешниҳоди навоварона дорад. Таҳти роҳбарии ӯ 1 нафар рисолаи докторӣ ва 5 нафар рисолаи номзадӣ дифоъ намудаанд. А. яке аз ташаббускорони ташкил намудани "Барномаи миллии мубориза бар зидди бемориҳои норасоии йод ва диабети қанд дар Ҷумҳурии Тоҷикистон" мебошад. Сарэндокринологи Вазорати тандурустии ҶТ, раиси Ассотсиатсияи диабетшиносон ва эндокринологҳои ҷумҳурӣ. Осор.
Анвори Суҳайлӣ

"Анвори Суҳайлӣ" — яке аз таҳрирҳои китоби "Калила ва Димна" аст, ки дар садаи ба саъйи Кошифӣ анҷом ёфтааст. Кошифӣ таҳрири матнро дар асоси "Калила ва Димна"-и Абулмаолии Насруллоҳ ба поён расонда, китоби худро ба вазири Ҳусайни Бойқаро Низомуддин Аҳмади Суҳайлӣ бахшидааст. Кошифӣ бобҳои 1-ум ва 2-юми "Калила ва Димна"-ро ихтисор намуда, ба ҷои он ҳикояти подшоҳи Чин, Рой Добшилим ва Бидпойро дохил карда, адади ҳикоёти пандомӯзи дохили бобҳоро аз 40 ба 100 расондааст. Кошифӣ сабки маснӯи Абулмаолиро то андозае сода ва амсолу ашъори ибораҳои маснӯъро аз асар хориҷ намуда, ҳикоёти парокандаи китоби ӯро мураттаб сохтааст. Инчунин Кошифӣ ба ҷои порчаҳои манзум ва зарбулмасалу ҳикматҳои арабии он ашъори шоирони форс-тоҷик ва зарбулмасалу мақолҳои тоҷикиро фаровон ба кор бурдааст. Вале ҳанӯз ҳам он тобеи сабки пуртакаллуфи насри садаи буда, аз суханпардозӣ орӣ нест. Бинобар ҳамин онро баъдтар Абулфазл ибни Муборак бо номи "Иёри дониш" ба форсӣ таҳрир кард. "Анвори Суҳайлӣ" чун тамоми таҳрирҳои "Калила ва Димна" асари панду ахлоқӣ буда, дар ҳикоятҳои тамсилии он хулқи нек, ватанпарастӣ, мардумдӯстӣ, адолатпешагӣ ва дигар хислатҳои инсонӣ тарғиб шудааст. Ин асар дар гузашта ба сифати китоби дарсӣ истифода мегардид. Таҳрири Кошифӣ ба чандин забонҳои Шарқу Ғарб тарҷума ва нашр шудааст.
Анвори азалия

Анвори азалия (аз ҷамъи нур ва беибтидо) — дар ишроқия нуруланвор аст, ки он гӯё аз азал вуҷуд дошта, зуҳури аълою ашраф ва ҳузури шадиду қоҳири мутлақ ба шумор меравад. Он аз ҳар гуна унсурҳои зулмонӣ орӣ ва ягона буда, дорои ишроқоти (дурахш ишора ба равияи ишроқия) маҳз аст. Ба ибораи дигар, анвори азалия мабдаи мавҷудот ё худ воҷибулвуҷудест, ки мавҷудияташ ба зоташ вобаста мебошад. Дар натиҷаи фаязони (хайру баракати афзун) анвори азалия нури муҷарраде пайдо мешавад, ки онро Шиҳобуддини Суҳравардӣ "нури ақраб" номидааст. Нури ақраб анвори азалияро мушоҳида мекунад ва нисбат ба вай муҳаббати бепоён дорад, анвори азалия бошад, ба он мунтазам ишроқот мебахшад ва аз ҳамин муносибати мутақобилаи анвори азалия ва нури ақраб анвори қоҳира ба вуҷуд меоянд. Ҳамчунин нигаред.
Анвори мудаббира

Анвори мудаббира (– ҷамъи нур ва идоракунанда) — дар ишроқия нури содир аз табақаи аразии анвори қоҳира буда, баробар бо нуфуси нотиқии фалакӣ ва инсонии машшоиён аст. Ҳамчунин нигаред.